पालिका ईओ को बताई शहर की समस्याएं
शहरमें आवारा पशु सहित अन्य कई समस्याओं के निराकरण की मांग को लेकर कार्यकर्ताओं ने युवक कांग्रेस विधानसभा अध्यक्ष प्रवीण व्यास एवं नगरपालिका प्रतिपक्ष नेता रामवतार गुर्जर की अगुवाई में नगरपालिका ईओ को ज्ञापन दिया। यूथ अध्यक्ष प्रवीण व्यास, बबलेश चौधरी, शिंभू सारण, पार्षद रामावतार गुर्जर, शिंभू यादव सहित कई कार्यकर्ताओं ने बताया कि शहर में दिनों दिन आवारा पशुओं की संख्या बढ़ती जा रही है। इनके सड़कों पर डेरा जमाए रहने से वाहन चालकों के साथ आए दिन दुर्घटनाएं होती रहती है। आवारा पशुओं को शहर से पकड़वाकर अन्यत्र गौशालाओं में शिफ्ट करवाया जाए। इसी प्रकार शहर में बंदरों का आंतक भी लगातार बढ़ता जा रहा है। बंदरों के भय के चलते बच्चों को अकेला स्कूल भेजने से अभिभावक कतरा रहे है। घरों में लोगों का रहना मुश्किल कर रखा है। शहर के 25 वार्डों में सफाई की समुचित व्यवस्था नहीं होने से चारों तरफ गंदगी का आलम बना हुआ है। उन्होंने नियमित सफाई करवाकर मानिटरिंग करवाने की मांग की। कार्यकर्ताओं ने बताया कि शहर में सारसंभाल नहीं होने से डिवाइडर टूटकर क्षतिग्रस्त हो चुका है। इसके अलावा शहर में पार्किंग की कोई व्यवस्था नहीं होने से आए दिन वाहन चालकों को पुलिस कार्रवाई का सामना करना पड़ रहा है। ऐसे में शहर में वाहनों की पार्किंग, बंदरों को पकड़वाने, आवारा पशुओं को शिफ्ट करने एवं सफाई की व्यवस्था करवाने की मांग की। इस पर ईओ ने शीघ्र ही उचित कार्रवाई करने का आश्वासन दिया। ज्ञापन देते समय बड़ी संख्या में कार्यकर्ता मौजूद थे।
जारी किए जाएंगे टेंडर
पालिकाईओ फतेहचंद मीणा का कहना है कि जल्द ही बंदरों सांडों को पकडऩे के लिए टेंडर जारी किये जाएंगे। सफाई व्यवस्था सुचारू करने के लिए डोर टू डोर कचरा संग्रहण योजना शुरू की जाएगी। सफाई के लिए मॉनिटरिंग कमेटी भी बनाई जाएगी।
शाहपुरा. शहरमें व्याप्त विभिन्न समस्याओं के निराकरण की मांग को लेकर पालिका ईओ को ज्ञापन सौंपते कांग्रेसी।
hin_Deva hin_Deva hin_Deva hin_Deva hin_Deva